text: ইসলাম ধর্মে, রাসুল (আরবি: رسول রাসুল্‌ “বার্তাবাহক”, বহুবচন রুসুল) হলেন আল্লাহ্‌ প্রেরিত বার্তাবাহী ব্যক্তিত্ব। রাসুল বলতে তাদেরকেই বোঝানো হয় যারা আল্লাহ্‌র কাছ থেকে কিতাব বা পুস্তক প্রাপ্ত হয়েছেন। হাদিস সহ অন্যান্য ইসলামী বইয়ে এক লক্ষ চব্বিশ হাজার মতান্তরে দুই লক্ষ চব্বিশ হাজার নবির কথা বলা হয়েছে। এদের মাঝে সকলে কিতাব প্রাপ্ত হয় নি। যারা কিতাব প্রাপ্ত হয়েছেন তারাই শুধু রাসুলের খেতাব পেয়েছেন। অর্থাৎ সকল রাসুলই নবি কিন্তু সকল নবি রাসুল নয়। কোরআন অনুযায়ী, আল্লাহ্‌ মানবজাতির নিকট বহু নবি রাসুল (আনবিয়া, একবচন নাবী) প্রেরণ করেছেন।
  
  তাদের মধ্যে পঁচিশ জনের নাম কোরআনে উল্লেখ আছে (ইসলামের প্রেরিতপুরুষগণ দেখুন)। কুরআন তাদের চার জনকে রাসুল হিসাবে উল্লেখ করে:  দাউদ (আঃ) , মুসা (আঃ), ঈসা (আঃ)  এবং মুহাম্মাদ (সঃ)।
  
  ইসলাম ধর্ম অনুসারে সকল নবি ও রাসুলের মাঝে শ্রেষ্ঠ রাসুল বলে ধরা হয় মুহাম্মাদ কে। এবং ইসলাম ধর্ম অনুসারে তিনিই শেষ নবি। তার পরে আর কোনো নবি আসবে না।
  
  আরবি
  
  তথ্যসূত্র
  
  বহিঃসংযোগ 
   নবি ও রাসুল সম্বন্ধে আলোচনা
   নবিদের কাহিনী-১- মুহাম্মাদ আসাদুল্লাহ আল-গালিব
   নবিদের কাহিনী-২- মুহাম্মাদ আসাদুল্লাহ আল-গালিব
  
  বিষয়শ্রেণী:ইসলামের নবি
title: রাসুল